CELEX: 32020R2102
Language: sl
Date: 2020-12-15 00:00:00
Title: Izvedbena uredba Komisije (EU) 2020/2102 z dne 15. decembra 2020 o odobritvi preverjanje skladnosti s tržnimi standardi za sadje in zelenjavo, ki ga opravi Združeno kraljestvo, in spremembi Izvedbene uredbe (EU) št. 543/2011 o določitvi podrobnih pravil za uporabo Uredbe Sveta (ES) št. 1234/2007 za sektorja sadja in zelenjave ter predelanega sadja in zelenjave

16.12.2020   
               
               
                  SL
               
               
                  Uradni list Evropske unije
               
               
                  L 425/84
               
            
         IZVEDBENA UREDBA KOMISIJE (EU) 2020/2102
         z dne 15. decembra 2020
         o odobritvi preverjanje skladnosti s tržnimi standardi za sadje in zelenjavo, ki ga opravi Združeno kraljestvo, in spremembi Izvedbene uredbe (EU) št. 543/2011 o določitvi podrobnih pravil za uporabo Uredbe Sveta (ES) št. 1234/2007 za sektorja sadja in zelenjave ter predelanega sadja in zelenjave
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 91(f) Uredbe,
         ob upoštevanju naslednjega:
         
                     (1)
                  
                  
                     V skladu s členom 15(1) Izvedbene uredbe (EU) št. 543/2011 (2) lahko Komisija na zahtevo tretje države odobri preverjanje skladnosti s tržnimi standardi, ki ga ta tretja država opravi pred uvozom v Unijo.
                  
               
                     (2)
                  
                  
                     Ker je Združeno kraljestvo izstopilo iz Unije 1. februarja 2020 in se prehodno obdobje iz Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (Sporazum o izstopu) konča 31. decembra 2020, je Združeno kraljestvo Komisiji poslalo zahtevek za odobritev preverjanja skladnosti s posebnimi tržnimi standardi, ki ga je opravilo pred uvozom v Unijo. V tem se je Združeno kraljestvo zavezalo, da bo izpolnjevalo zahteve za trženje sadja in zelenjave po koncu prehodnega obdobja ter je navedlo uradni organ in inšpekcijske organe iz drugega pododstavka člena 15(2) Izvedbene uredbe (EU) št. 543/2011.
                  
               
                     (3)
                  
                  
                     Komisija meni, da lahko dodeli tako odobritev, ker bo zadevna zakonodaja Združenega kraljestva, ki se uporablja 1. januarja 2021 za sadje in zelenjavo, ohranila tržne standarde, ki so enakovredni tistim, ki se uporabljajo v Uniji.
                  
               
                     (4)
                  
                  
                     Zato bi bilo treba odobriti preverjanje skladnosti s tržnimi standardi za sadje in zelenjavo, ki ga opravi Združeno kraljestvo. V skladu z drugim pododstavkom člena 15(2) Izvedbene uredbe (EU) št. 543/2011 bi bilo treba v tej uredbi določiti uradni organ v tretji državi, ki je odgovoren za izvajanje preverjanja, in inšpekcijske organe, odgovorne za ustrezno preverjanje. Zaradi te odobritve bi bilo treba Združeno kraljestvo navesti v Prilogi IV k Izvedbeni uredbi (EU) št. 543/2011 brez poseganja v uporabo prava Unije za Združeno kraljestvo in v njem v zvezi s Severno Irsko v skladu s členom 5(4) Protokola o Irski/Severni Irski k Sporazumu o izstopu v povezavi s Prilogo 2 k navedenemu protokolu.
                  
               
                     (5)
                  
                  
                     Ker se Izvedbena uredba (EU) št. 543/2011 uporablja za Združeno kraljestvo in v njem v zvezi s Severno Irsko, bi bilo treba preverjanje skladnosti s tržnimi standardi, ki ga opravi Združeno kraljestvo, razumeti tako, da se nanaša samo na Veliko Britanijo.
                  
               
                     (6)
                  
                  
                     Izvedbeno uredbo (EU) št. 543/2011 bi bilo zato treba ustrezno spremeniti.
                  
               
                     (7)
                  
                  
                     Za zagotovitev pravne varnosti in nemotenega prehoda trgovinskih tokov v zadevnih sektorjih bi morala ta uredba začeti veljati čim prej, in sicer dan po objavi v Uradnem listu Evropske unije, in se uporabljati od 1. januarja 2021.
                  
               
                     (8)
                  
                  
                     Ukrepi iz te uredbe so v skladu z mnenjem Odbora za skupno ureditev kmetijskih trgov –
                  
               SPREJELA NASLEDNJO UREDBO:
         
            Člen 1
            Odobritev preverjanja skladnosti
            Preverjanje skladnosti s tržnimi standardi za sadje in zelenjavo, ki ga opravi Združeno kraljestvo pred uvozom v Unijo, se odobri.
         
         
            Člen 2
            Uradni organ in inšpekcijski organi
            
               1.   Uradni organ Združenega kraljestva iz drugega pododstavka člena 15(2) Izvedbene uredbe (EU) št. 543/2011, ki je odgovoren za izvajanje preverjanja iz člena 1 te uredbe, je minister za okolje, hrano in podeželske zadeve Secretary of State for the Department for Environment, Food & Rural Affairs.
            
            
               2.   Inšpekcijska organa, odgovorna za ustrezno preverjanje v smislu drugega pododstavka člena 15(2), sta angleški in valižanski inšpektorat za vrtnarstvo Horticulture Marketing Inspectorate (HMI) for England and Wales ter škotska vladna enota za vrtnarstvo in trženje Scottish Government’s Horticulture and Marketing Unit (HMU).
            
         
         
            Člen 3
            Sprememba Izvedbene uredbe (EU) št. 543/2011
            Priloga IV k Izvedbeni uredbi (EU) št. 543/2011 se nadomesti z besedilom iz Priloge k tej uredbi.
         
         
            Člen 4
            Začetek veljavnosti in uporaba
            Ta uredba začne veljati dan po objavi v Uradnem listu Evropske unije.
            Uporablja se od 1. januarja 2021.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 15. decembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 347, 20.12.2013, str. 671.
         
            (2)  Izvedbena uredba Komisije (EU) št. 543/2011 z dne 7. junija 2011 o določitvi podrobnih pravil za uporabo Uredbe Sveta (ES) št. 1234/2007 za sektorja sadja in zelenjave ter predelanega sadja in zelenjave (UL L 157, 15.6.2011, str. 1).
      
      
         
            PRILOGA
            
               
                  
                     „PRILOGA IV
                     Tretje države, v katerih so bila odobrena preverjanja skladnosti na podlagi člena 15, in zadevni proizvodi
                     
                                 Država
                              
                              
                                 Proizvodi
                              
                           
                                 Švica
                              
                              
                                 Sveže sadje in zelenjava
                              
                           
                                 Maroko
                              
                              
                                 Sveže sadje in zelenjava
                              
                           
                                 Južna Afrika
                              
                              
                                 Sveže sadje in zelenjava
                              
                           
                                 Izrael (1)
                                 
                              
                              
                                 Sveže sadje in zelenjava
                              
                           
                                 Indija
                              
                              
                                 Sveže sadje in zelenjava
                              
                           
                                 Nova Zelandija
                              
                              
                                 Jabolka, hruške in kivi
                              
                           
                                 Senegal
                              
                              
                                 Sveže sadje in zelenjava
                              
                           
                                 Kenija
                              
                              
                                 Sveže sadje in zelenjava
                              
                           
                                 Turčija
                              
                              
                                 Sveže sadje in zelenjava
                              
                           
                                 Združeno kraljestvo (2)
                                 
                              
                              
                                 Sveže sadje in zelenjava
                              
                           
               “
            
               (1)  Komisija je odobrila preverjanja skladnosti na podlagi člena 15 za sadje in zelenjavo, ki izvirata iz Države Izrael brez območij, ki so od junija 1967 pod izraelsko upravo, in sicer Golanske planote, območja Gaze, vzhodnega Jeruzalema in preostalega Zahodnega brega.
            
               (2)  V skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, zlasti členom 5(4) Protokola o Irski/Severni Irski v povezavi s Prilogo 2 k navedenemu protokolu, v tej prilogi sklicevanje na Združeno kraljestvo ne vključuje Severne Irske.